मुम्बई। अभिनेता से फिल्म निर्माता बने रितेश देखमुख ने यौन शिक्षा की वकालत करते हुए कहा है कि किशोरावस्था बच्चों को यौन शिक्षा देने का उपयुक्त समय है। रितेश मराठी फिल्म 'बालक पलक' का निर्माण कर रहे हैं जो किशोरों की यौन समस्याओं पर केंद्रित है। रितेश ने कहा, "बीपी (बालक पलक) ऐसी है जिज्ञासा पर आधारित है जिसका उत्तर वे (बच्चे) पूरी तरह दुस्साहसपूर्ण एवं हास्यापद ढंग से पाना चाहते हैं। वास्तव में यह माता-पिता एवं अभिभावकों के लिए एक संदेश है। उन्हें मालूम होना चाहिए कि यौन शिक्षा देने का यह सही समय है और इस मुद्दे का सामना करने का उचित तरीका भी है।"